Diari Oficial de la Generalitat Valenciana


Sumari del DOGV 4016, del 07-06-2001 (2001/4856)

RESOLUCIÓ de 17 de maig de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional per a l'any 2001, pel qual es modifica el Conveni de col·laboració entre la Conselleria de Benestar Social i la Mancomunitat l'Horta Sud, per a la gestió del centre ocupacional situat en el carrer Sor Ángela de la Cruz núm. 2 d'Aldaia, firmat el 15 de desembre de 1998.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4016

Data del DOGV
:   07-06-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/4856


Data del document
:   17-05-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Aldaia
    * administració local
    * lluita contra l'atur
    * cooperació administrativa

RESOLUCIÓ de 17 de maig de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional per a l'any 2001, pel qual es modifica el Conveni de col·laboració entre la Conselleria de Benestar Social i la Mancomunitat l'Horta Sud, per a la gestió del centre ocupacional situat en el carrer Sor Ángela de la Cruz núm. 2 d'Aldaia, firmat el 15 de desembre de 1998. [2001/X4856]
  
Subscrit, després de la tramitació prèvia reglamentària, entre la Generalitat Valenciana i la Mancomunitat Intermunicipal l'Horta Sud, el 27 de febrer de 2001, un Protocol Addicional per a l'any 2001, pel qual es modifica el Conveni de col·laboració entre la Conselleria de Benestar Social i la Mancomunitat l'Horta Sud, per a la gestió del centre ocupacional situat en el carrer Sor Ángela de la Cruz núm. 2 d'Aldaia, firmat el 15 de desembre de 1998, i en compliment del que estableix l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0270/2001, i que figura com a annex d'aquesta resolució.
  
València, 17 de maig de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol addicional per a l'any 2001 pel qual es modifica el conveni de col·laboració entre la Conselleria de Benestar Social i la Mancomunitat l'Horta Sud, per a la gestió del centre ocupacional situat en el carrer sor Ángela de la Cruz, 2, d'Aldaia, firmat el 15 de desembre de 1998.
  
València, 27 de febrer de 2001
  
REUNITS
  
D'una part, l' Hble. Sr. Conseller de Benestar Social, Rafael Blasco Castany, tot assumint la representació orgànica de la Conselleria de Benestar Social, d'acord amb allò disposat per l'article 2 del Decret 138/2000, de 12 de setembre, del Govern Valencià, fent ús de les facultats que li corresponen, previstes per l'article 35 de la Llei 5/1983, de Govern Valencià, i autoritzat per a la firma d'aquest Conveni, mitjançant Acord del Govern Valencià de 13 de febrer 2001, segons allò disposat per l'article 54 bis b) del text refós de la Llei d'Hisenda Pública de la Generalitat Valenciana,
  
I de l'altra, el president de la de la Mancomunitat Intermunicipal l'Horta Sud, senyor Josep Santamaría i Mateo, assistit del secretari d'aquesta, senyor Tomás Conesa Llansola, en virtut d'allò disposat en el RD 1.174/89, de 18 de setembre (BOE núm. 233, de 29 de setembre),
  
Actua el president en execució de l'acord del ple de la Mancomunitat de 22 de desembre de 2000, i en virtut de les atribucions que li confereixen els Estatuts d'aquesta Mancomunitat aprovats el dia 26 de març de 1982, d'acord amb allò disposat en l'article 44 de la Llei 7/1985, de 2 d'abril, Reguladora de les Bases de Règim Local.
  
Reconeixent-se les parts capacitat legal suficient per a obligar-se, compareixen en la representació que respectivament exerceixen i acorden les
  
MODIFICACIONS
  
A les clàusules que s'indiquen a continuació del Conveni firmat el 15 de desembre de 1998, tot quedant redactades com s'assenyalen:
  
?Segona
  
Es modifica el primer punt, tot quedant com s'indica a continuació:
  
El preu plaça/dia per al centre ocupacional és de 3.660 PTA. i estarà obert 220 dies.
  
Setena
  
La Conselleria de Benestar Social, a través de la Direcció General d'Integració Social de Discapacitats, finançarà el manteniment del centre objecte d'aquest Conveni corresponent a l'any 2001, en previsió de la clàusula 13 del Conveni, inicialment, subscrit, en què es recull la possibilitat de la modificació anual de les clàusules setena i vuitena mitjançant la subscripció d'aquest protocol, segons els preus plaça/dia i condicions estipulades en la clàusula segona, amb una despesa màxima de setanta-quatre milions quatre-centes dènou mil cent vint pessetes (21.835.221 PTA/ 387.166,70 euros) a càrrec de l'aplicació pressupostària 26.84.84.2463.983.45.450.26 i línia de subvenció 415/000/01.
  
Vuitena
  
El règim de pagaments i justificació serà el que es recull per a aquest tipus de subvencions en la Llei de Pressupostos de la Generalitat Valenciana per a l'any 2001, i a falta de règim específic, s'hi aplicarà el previst en l'article 47 bis del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, permetent-se la realització de les bestretes màximes recollides en l'esmentat precepte?.
  
En aquestes condicions, és formalitzat aquest protocol que, aprovat per les parts que hi intervenen amb la prèvia lectura, firmen i s'estén en quatre exemplars i amb un sol efecte, al lloc i en la data amunt indicats.
  
El conseller de Benestar Social, RAFAEL BLASCO CASTANY
  
El president de la Mancomunitat de l'Horta Sud, JOSEP SANTAMARIA I MATEO